CELEX: 32014R0766
Language: sl
Date: 2014-07-11 00:00:00
Title: Izvedbena uredba Komisije (EU) št. 766/2014 z dne 11. julija 2014 o uvrstitvi določenega blaga v kombinirano nomenklaturo

16.7.2014   
            
            
               SL
            
            
               Uradni list Evropske unije
            
            
               L 209/9
            
         IZVEDBENA UREDBA KOMISIJE (EU) št. 766/2014
   z dne 11. julija 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. julija 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izdelek v obliki tekočine, pakiran za prodajo na drobno v plastenkah z vsebnostjo 200 ml, 500 ml ali 1 000 ml.
                              Izdelek je sestavljen iz:
                              
                                          —
                                       
                                       
                                          natrijevega klorida (0,9 %),
                                       
                                    
                                          —
                                       
                                       
                                          sterilne vode.
                                       
                                    Vsaka plastenka je opremljena z ergonomskim nastavkom za izpiranje oči in pokrovčkom ter je namenjena za enkratno uporabo.
                              V skladu z navedbo na etiketi se izdelek uporablja za izpiranje oči v nujnih primerih, da se odstranijo tujki in kemikalije.
                           
                        
               
                  3307 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 k oddelku VI, opomba 3 k poglavju 33 ter besedilo oznak KN 3307 in 3307 90 00.
                  Ker je izdelek pakiran v embalaži za prodajo na drobno in je primeren za uporabo kot kozmetični ali toaletni preparat, se šteje za kozmetični ali toaletni preparat. Njegova uvrstitev v poglavje 25 ali poglavje 30 je zato izključena (glej opombo 2(d) k poglavju 25 in opombo 1(e) k poglavju 30).
                  Izdelek je zato treba uvrstiti pod tarifno številko 3307 kot drugi kozmetični ali toaletni preparati, ki niso navedeni in ne zajeti na drugem mestu.
               
            
                  
                              2.
                           
                           
                              Izdelek v obliki tekočine, pakiran za prodajo na drobno v plastenkah z vsebnostjo 200 ml ali 1 000 ml.
                              Izdelek je sestavljen iz:
                              
                                          —
                                       
                                       
                                          dinatrijevega fosfata (1–5 %),
                                       
                                    
                                          —
                                       
                                       
                                          kalijevega fosfata (1 %),
                                       
                                    
                                          —
                                       
                                       
                                          sterilne vode.
                                       
                                    Vsaka plastenka je opremljena z ergonomskim nastavkom za izpiranje oči in pokrovčkom ter je namenjena za enkratno uporabo.
                              V skladu z navedbo na etiketi se izdelek uporablja za izpiranje oči v nujnih primerih, da se nevtralizirajo kisline in alkalije.
                           
                        
               
                  3307 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 k oddelku VI, opomba 3 k poglavju 33 ter besedilo oznak KN 3307 in 3307 90 00.
                  Ker izdelek ni izločena kemično določena spojina, je njegova uvrstitev pod tarifno številko 2835 kot fosfati izključena (glej opombo 1 k poglavju 28).
                  Ker je izdelek pakiran v embalaži za prodajo na drobno in je primeren za uporabo kot kozmetični ali toaletni preparat, se šteje za kozmetični ali toaletni preparat. Njegova uvrstitev v poglavje 30 je zato izključena (glej opombo 1(e) k poglavju 30).
                  Izdelek je zato treba uvrstiti pod tarifno številko 3307 kot drugi kozmetični ali toaletni preparati, ki niso navedeni in ne zajeti na drugem mestu.